Чарговыя “Дажынкі” Віцебская вобласць адсвяткавала 3 кастрычніка. Гэта сацыяльна-культурны праект, які, бясспрэчна, прывівае любоў да зямлі, павагу да нялёгкай працы хлебаробаў, садзейнічае добраўпарадкаванню населеных пунктаў. Сёлета гасцей і ўдзельнікаў свята працаўнікоў вёскі сустракаў Талачын. Дэлегацыя нашага раёна, якую ўзначальваў старшыня райвыканкама А.Л. Пінчук, была адной з самых шматлікіх. Дзевяць прадстаўнікоў нашага раёна падняліся сёлета на сцэну, каб атрымаць заслужаную падзяку за сваю адданасць справе і любоў да роднай зямлі.